कंटेनर में तस्करी हो रही 40 लाख की शराब जब्त, दो गिरफ्तार
उदयपुर| डबोकपुलिस ने बीती रात कंटेनर को रोककर तलाशी में 850 कार्टन अंग्रेजी शराब बरामद की। यह शराब न्यू ईयर के जश्न के लिए तस्करी कर अहमदाबाद ले जाई जा रही थी। एसपी राजेंद्र प्रसाद गोयल ने बताया कि नए साल का जश्न मनाने के लिए बिना परमिट शराब अंबाला से गुजरात सप्लाई होने की मुखबिर से सूचना थी। इस पर डबोक थानाधिकारी वीरेंद्र सिंह आढ़ा ने नाकाबंदी कर चित्तौड़ की तरफ से आए कंटेनर को रुकवाया। ड्राइवर ने कंटेनर में चॉकलेट्स के कर्टन होना बताया। कंटेनर के बाहर भी ब्रांडेड कंपनी की चॉकलेट के स्टीकर्स चिपके थे। तलाशी में पुलिस को कंटेनर में हरियाणा निर्मित शराब के कार्टन बरामद किए। एसपी गोयल ने बताया कि बरामद शराब की करीब चालीस लाख की है। मौके से पुलिस ने कंटेनर सहित शराब जब्त कर ड्राइवर जम्मू निवासी गुरुचरण सिंह सिख और खलासी सुरिंदर सिंह पुत्र संसार सिंह को गिरफ्तार किया है। मुख्य तस्कर का पता लगाने पुलिस ने इन्हें 5 दिन के रिमांड पर लिया है। मामले की जांच खेरोदा थानाधिकारी को सौंपी गई है।
थाने में गिरफ्तार तस्कर।
इधर, महीनेभर में 511 छापे
आबकारीडिप्टी दिव्या मित्तल ने बताया कि 28 दिसंबर तक दल ने 168 देशी पव्वा, अंग्रेजी शराब के 97 पव्वा, बीयर 103 बोतल, हथकड़ शराब 390 बोतल (415 लीटर) बरामद की है। इसके लिए 511 जगह छापे मारे गए, जिसमें 53 मामले दर्ज कर 35 लोगों को गिरफ्तार किया। बड़ी कार्रवाई पुरोहितों का तालाब और नेहरों का गुड़ा में की गई।
hin_Deva hin_Deva bho_Deva hin_Deva hin_Deva